क्वालीफायर में जिम्बाब्वे ने 35 रन से हराया; सिकंदर रजा बने प्लेयर ऑफ द मैच
वेस्टइंडीज के लिए 2023 वनडे वर्ल्ड कप की राह मुश्किल हो गई है। इस समय जिम्बाब्वे में वर्ल्ड कप क्वालीफायर मुकाबले खेले जा रहे है। इसमें शनिवार को जिम्बाब्वे ने वेस्टइंडीज को 35 रन से हरा दिया। पहले बल्लेबाजी करते हुए 49.5 ओवर में 268ODI world cup Qualifiers Zimbabwe defeated westindies
वेस्टइंडीज के लिए 2023 वनडे वर्ल्ड कप की राह मुश्किल हो गई है। इस समय जिम्बाब्वे में वर्ल्ड कप क्वालीफायर मुकाबले खेले जा रहे है। इसमें शनिवार को जिम्बाब्वे ने वेस्टइंडीज को 35 रन से हरा दिया। पहले बल्लेबाजी करते हुए 49.5 ओवर में 268 रन स्कोर किए। दूसरी पारी में वेस्टइंडीज 44.4 ओवर में 233 रन बना कर ऑलआउट हो गई। अब वेस्टइंडीज को क्वालीफाई होने के लिए सुपर 6 में टॉप 2 में आना होगा।
पहले देखें पॉइंट्स टेबल ….
अब समझे कैसे वेस्टइंडीज के लिए चुनौती बढ़ेगी 
इससे अब ग्रुप स्टेज में ग्रुप A में वेस्टइंडीज के 4 पॉइंट हो गए। वहीं, जिम्बाब्वे के पास 6 पॉइंट्स है। ग्रुप B में श्रीलंका 4 पॉइंट्स के साथ टॉप पर है। हर ग्रुप में 5 टीम है। इसमें से दोनों ग्रुप की टॉप 3 टीम के बीच सुपर 6 टेबल के मुकाबले होंगे। इसमें सब एक दूसरे के खिलाफ मैच खेलेंगे और फाइनल टेबल के टॉप 2 टीम क्वालीफाई होंगी।
लेकिन, इसमें ग्रुप टेबल के पॉइंट्स के साथ टीम सुपर 6 में जाएंगी। यानी अगर वेस्टइंडीज सुपर 6 टेबल में जाएगी तो उसके नीदरलैंड और जीम्बाब्वे के खिलाफ खेले मैच के पॉइंट्स सुपर 6 में काउंट होंगे। इस कारण अब वेस्टइंडीज के सुपर 6 में टॉप 2 पर आने की संभावना कम हो गई है।
मैच रिपोर्ट….
जिम्बाब्वे की कमजोर शुरुआत, मिडिल आर्डर ने बचाया 
टॉस जीत कर वेस्टइंडीज ने पहले गेंदबाजी करने का फैसला किया। जिमबब्वे ने पहले बैटिंग की। जॉयलॉर्ड गम्बी और कप्तान क्रेग एर्विन बल्लेबाजी करने उतरे। गम्बी पहले ही 26 रन बना कर आउट हुए। इसके बाद वेसली मधेवेरे 2 रन बना कर पवेलियन लौटे। एर्विन भी 47 रन बना कर आउट हो गए। सीन विलियम्स भी 23 रन बना कर चलते बने।
मिडिल आर्डर में सिकंदर रजा और रयान बर्ल ने 87 रन की पार्टनरशिप की और टीम को बचाया। दोनों ने अर्धशतक लगाया। रजा ने 68 और बर्ल ने 50 रन स्कोर किए। इसके बाद क्लाइव मदांदे, वेलिंग्टन मसाकाद्जा, रिचर्ड नगारवा और तेंदई चतारा क्रमशः 5,6,4 और 8 रन बना कर आउट हुए। ब्लेसिंग मुजरबानी 11 रन पर ऑलआउट रहे।
वेस्टइंडीज की ओर से फास्ट बोलेर कीमो पॉल ने 3 विकेट लिए। जबकि, अलजारी जोसफ ने 2, अकील हुसैन ने 2, रोस्टन चेज 1 और काइल मेयर्स ने 1 विकेट लिया।
वेस्टइंडीज के लगातार विकेट गिरे 
दूसरी पारी में 268 रन का पीछा करने उतरी वेस्टइंडीज ने शुरुआत में विकेट खो दिए। ओपनिंग करने उतरे ब्रैंडन किंग 20 रन बना कर आउट हो गए। दूसरी ओर काइल मेयर्स एक चोर पर लगे रहे। जॉनसन चार्ल्स 1 रन, कप्तान शाइ होप 30, निकोलस पूरन 34 और रोवमैन पॉवेल 1 रन बना कर आउट हुए।
काइल मेयर्स ने अर्धशतक जड़ा। उन्होंने 56 रन बनाए। इसके साथ ही रोस्टन चेज ने 44 रन बनाए। इन दोनों के आउट होते ही रोवमैन पॉवेल 1, जैसन होल्डर 19 और कीमो पॉल 1 रन बना हो गए। आखिरी में अलजारी जोसफ भी 3 रन बना कर पवेलियन लौट गए। इस तरह 44.4 ओवर में 233 रन पर टीम सिमट गई।
नीदरलैंड के खिलाफ आखिरी मुकाबला 
वेस्टइंडीज नीदरलैंड के खिलाफ टेबल का आखिरी मुकाबला खेलेगी। जीतने पर वेस्टइंडीज को सुपर 6 में फायदा होगा। वहीं, जिम्बाब्वे का आखिरी मुकाबला अमेरिका के खिलाफ है। इसे जीतने पर वर्ल्ड कप की राह टीम के लिए बहुत आसान हो जाएगी।